'26/11 के बाद कई रात सो नहीं पाए थे पीएम'  
विकीलीक्स के एनडीटीवी को प्राप्त दस्तावेजों में यह खुलासा हुआ कि पीएम ने बर्न्‍स से कहा था कि उनकी रातों की नींद उड़ गई है।
प्रधानमंत्री मनमोहन सिंह ने अमेरिकी राजनयिकों से कहा था कि मुंबई हमले के बाद पाकिस्तान की ओर से इसी तरह के और हमलों की धमकियों के चलते कई रातों तक वह ठीक से नहीं सो पाए थे।  इस बात का खुलासा विकीलीक्स ने किया है।  विकीलीक्स के माध्यम से एनडीटीवी द्वारा प्राप्त गोपनीय दस्तावेजों में यह खुलासा हुआ है कि मनमोहन सिंह ने जून, 2009 में तत्कालीन उप मंत्री निकोलस बर्न्‍स से कहा था कि उनकी रातों की नींद उड़ गई है।  विकीलीक्स के दस्तावेज के मुताबिक, उस वक्त जब पाकिस्तान में भारत के खिलाफ आतंकी हमलों की साजिश रची जा रही है, अगर मैं पाकिस्तान के साथ शांति की बात करेंगे तो भारतीय लोगों के सामने हास्यास्पद लगूंगा। मनमोहन ने बर्न्‍स को बताया कि उन्हें मालूम है कि इसी तरह के अन्य हमलों की धमकी मिली है और वह रातों को सो नहीं पा रहे हैं।